שם המרצה: פרופ' זוהר עמר

שם ומספר הקורס: פרקי טבע במקרא 16-180

סוג הקורס: הרצאה

סמסטר: א'

שנת לימודים: תשע"ט קורס סמסטריאלי 1 ש"ש

 מטרות הקורס (מטרות על / מטרות ספציפיות):

 הקניית מתודולוגיה לזיהוי החי והצומח במקורות ישראל; הכרה של חברות הצומח וקבוצות בעלי החיים הדומיננטיים בנוף הקדום של הארץ.

1. תוכן הקורס: (רציונל, נושאים): מבוא להערכת המקרא ללימוד ושיחזור הטבע בעת העתיקה, זיהוי צמחים ובע"ח והנחות יסוד, עונות השנה, שמירת טבע ואקולוגיה. התמורות בנוף הצומח הים תיכוני; בעלי חיים טורפים בנוף הארץ, ועוד.
2. תיאור הקורס: קורס בסיסי שעוסק בניתוח הטקסט המקראי כמקור לשחזור הפלורה והפאונה של ארץ ישראל בתקופה הקדומה. החלק הראשון מוקדש לסקירת הכלים המדעיים המאפשרים את זיהוי הצמחים ובעל החיים, בית גידולם ותפוצתם. במסגרת זו נסקרים גם התרגומים והפירושים החשובים לתקופותיהם, כולל תולדות המחקר המדעי והכרת החוקרים הבולטים בתחום זה. דגש רב ניתן להשפעת האדם ויחסו לטבע מתוך נקודת מבט אידאית ופרקטית, מהי רמת הידע הזואולוגית של הקדמונים, שיטת המיון, הגדרות ומינוח בהשוואה לשיטה המודרנית.

חלקו השני של הקורס עוסק בנושאים שונים של פרקי טבע במקרא, כמו הכרת חטיבות הצומח העיקריות של הארץ, ובעלי החיים השכיחים (יונקים, זוחלים, עופות וחרקים), טבע ונוף במדבר סיני, מאפייני החקלאות הארץ ישראלית לעומת מצרים, וסקירת הגידולים החקלאיים העיקרים ועוד.

1. מהלך השיעורים: (שיטות ההוראה, שימוש בטכנולוגיה, מרצים אורחים)

הוראה פרונטאלית וניתוח טקסטים ע"פ חוברת מקורות של הקורס, שימוש במצגות, והבאת מוצגים. כמו כן, כל תלמיד צריך להגיש עבודה מקיפה על זיהוי צמח או בע"ח מהמקרא. השתתפות בסיור לימודי בנאות קדומים.

תכנית הוראה מפורטת לכל השיעורים

|  |  |
| --- | --- |
| מס' השיעור | נושא השיעורים |
| 1 |  מבוא לחי והצומח במקורות: עקרונות והנחות יסוד : כרונולוגיה, מרחב  |
| 2 | המשך המבוא: ההוה מפתח לעבר, טקסונומיה קדומה בהשוואה למיון המודרני |
| 3 | המשך המבוא: משמעות תדירות וסדר שמות בעלי החיים והצמחים במקראניתוח רשימת שבעת המינים; רשימת הירקות במקרא; בין ארץ ישראל למצרים |
| 4 | כלי המחקר בזיהוי צמחים ובע"ח: ניתוח טקסטים ומקבילות, בלשנות, תרגומים קדומים |
|  |  פרשנות חז"ל לרבדיה, מגמות פרשנות ואסכולות זיהוי |
| 5 | פרשנות ימי הביניים, תולדות המחקר המודרני, ומשקלו של קריטריון מסורת זיהוי ומסורת פרשנית |
| 6 | בוטניקה ארכיאולוגית וזואוארכאולוגיה: תרומת המחקר ומגבלותיו לפרשנות הכתובים |
| 7 | מונחים בוטנים: עץ, פרח, ציץ, יער וחורש. עונות השנה ולוח השנה החקלאי בתפיסה הקדומה |
| 8 | שיחזור נוף הצומח הטבעי של ארץ ישראל הקדומה לאזוריה: מבוא |
| 9 | החורש באזור יהודה ושומרון, 'יער אפרים' טקסט מול הסקרים הארכאולוגים,הכרמל, יער השרון ויערות הלבנון |
| 10 | משמעות המונח ארץ זבת חלב ודבש |
| 11 | החקלאות וצמחי מקשה כמשל: בין ארץ ישראל למצרים |
| 12 | טבע ונוף במדבר סיני: מבוא |
| 13 | סנה ועצי שיטים |
| 14 | המשך: תופעת המן, השלו תופעה ניסית או ריאלית. |

ד. חובות הקורס:

 דרישות קדם: אין

 חובות / דרישות / מטלות: 1) קריאת ביבליוגרפיה 2) הגשת עבודה.

 השתתפות בסיור לימודי

 מרכיבי הציון הסופי (ציון מספרי / ציון עובר): - ציון סופי במבחן בסוף הקורס (כולל הגשת עבודה)

ה. ביבליוגרפיה: (חובה+רשות) – מצ"ב

 ספרי הלימוד (textbooks) וספרי עזר נוספים: תנ"ך וחוברת מקורות

 חומר מחייב למבחנים: הנלמד בכיתה ובסיור הלימודי, ביבליוגרפיה ועבודות שהגישו הסטודנטים.

ביבליוגרפיה לקורס של פרופ' זהר עמר: פרקי טבע במקרא

ספרות עזר

י' אהרוני, זכרונות זואולוג עברי, תש"ג-תש"ו (מהדורת צילום ירושלים תשס"א).

ש' בודנהיימר, החי בארצות המקרא, א-ב ירושלים תש"י-תשט"ז.

א' גור, פירות ארץ-ישראל, תל-אביב תשל"ד.

מ' דור, החי בימי המקרא המשנה והתלמוד, תל-אביב תשנ"ז, עמ' 20-6.

נ' הראובני, טבע ונוף במורשת ישראל 1980

מ' הראל, הנוף, הטבע והאדם במקרא, תל-אביב תשמ"ד.

ד' טלשיר, שמות בעלי חיים בתרגום הארמי של השומרונים, חיבור לשם קבלת תואר דוקטור

 לפילוסופיה, ירושלים תשמ"א.

ד' טלשיר, שמות חיים: בעלי חיים, מקומות ואנשים, ירושלים תשע"ב

י"מ לוינגר, מזון כשר מן החי, ירושלים תש"ם.

נ' ליפשיץ וג' ביגר, 'כי האדם עץ השדה' \* עצי ארץ-ישראל, מאפייניהם, תולדותיהם

 ושימושם (אריאל 125-124), תשנ"ח.

ח' מויאל, הציפורים, פירוש שמותיהן ומקורם, קרית-ים תשנ"א.

ז' עמר, גידולי ארץ-ישראל בימי-הביניים, ירושלים תש"ס.

ז' עמר, מסורת העוף, תל אביב תשס"ד.

ז' עמר, ספר הקטורת, תל-אביב תשס"ב.

ז' עמר, צמחי המקרא, ירושלים תשע"ב.

ע' פז, בשבילי ארץ התנ"ך, נופים וטבע – מאז ועד עתה, בן-שמן 2006

א' פלדמן, צמחי המשנה, תל-אביב תשכ"ב.

י' פליקס, טבע וארץ בתנ"ך, ירושלים תשנ"ב.

י' פליקס, עולם הצומח המקראי, רמת-גן 1968.

י' פליקס, עצי-פרי למיניהם \* צמחי התנ"ך וחז"ל, ירושלים תשנ"ד.

י' פליקס, עצי בשמים יער ונוי, ירושלים תשנ"ז.

ב' צ'יזיק, אוצר הצמחים, הרצליה 1952.

מ' קטן, אוצר הלעזים, המילים הצרפתיות שבפירושי רש"י, א-ב, ירושלים תשמ"ח-תשנ"א.

ש' שפירא, עופות בספרות התלמודית, ירושלים תשכ"א.

I.Low, Die Flora der Juden, I-IV, Vienna-Leipzig 1924-1934.

H.N.Moldenke & A.L.Moldenke, Plants of the Bible, New York 1952.

ספרות חובה

1. א' ביליק, "הארבה בכתבי הקודש", טבע וארץ, ב (תש"ך), עמ' 358-356
2. י' בן-נון, "הגנת הסביבה כהלכה", טבע וארץ, טז/2 (תשל"ד), עמ' 70-68.
3. ש' בן-שלום, "שמירה על החקלאות או על החורש - טעמה של ההלכה בדבר גידול בהמה דקה", חלמיש, 3 (תשמ"ו), עמ' 45-36.
4. מ' ברושי, "האש, העפר והמים - על ישובו של חבל ההר בראשית תקופת הברזל",

 ארץ-ישראל, כה (תשנ"ו), עמ' 98-94.

1. מ' גרסטנפלד, "גישות יהודיות לסביבה – סקירה", בד"ד 14 (תשס"ד), עמ' 23 – 45.
2. נ' הראובני, טבע ונוף במורשת ישראל, נאות קדומים 1980, עמ' 43-15.
3. מ' כסלו, "עקרונות המיון לקבוצות של בעלי-חיים בתורה והדגמתם בשמונה השרצים", חלמיש, 7 (תשמ"ט), עמ' 40-27.
4. מ' כסלו, "זיהויי 'צרעה' בתנ"ך ובדברי חז"ל", לשוננו, סא (תשנ"ח), עמ' 51 – 60.
5. ש' לב-ידון, נ' ליפשיץ וי' ויזל, "כרונולוגיית טבעות של קורות עצי ארז הלבנון מגג מסגד אל-אקצה", ארץ-ישראל, י"ז (תשמ"ד), עמ' 96-92.
6. י"מ לוינגר ומ' דור, "שבע החיות הטהורות", תורה ומדע, ד (תשל"ה), עמ' 48-37.
7. ש' ליברמן, "יוונית ויוונות בארץ-ישראל", ירושלים תשמ"ד, עמ' 293-284

 (דעת טבע של חכמים).

1. נ' ליפשיץ, "עצי פרי כחומר בניין בתקופות הקדומות", ארכיאולוגיה, 2 (תשמ"ט), עמ' 70-65.
2. ע' לעף, "ההדס", חלמיש, 4 (תשמ"ז), עמ' 14-11.
3. ח' סרי וז' עמר, "כשרותו של הארבה", תחומין, (תשנ"ט), עמ' 283 – 299.
4. ז' עמר, "יחס האדם לחקלאות ולצומח של ארץ-ישראל בימי הביניים", חקרי ארץ (ספר היובל לפרופ' יהודה פליקס בעריכת ז' ספראי, א' פרידמן וי' שוורץ), רמת-גן תשנ"ז, עמ' 167 – 178.
5. ז' עמר, "החָמוס – זיהוי ה"חולדה" שבמשנה על ידי הרמב"ם", לשוננו, עג (תשע"א), עמ' 327 – 333.
6. ז' עמר, ר' בוכניק וג' בר-עוז, "זיהוי החיות הטהורות שבמקרא לאור מחקר הארכאו-זואולוגיה", קתדרה, 132 (תשס"ט), עמ' 33 – 54
7. י' פליקס, כלאי זרעים והרכבה, תל-אביב תשכ"ז, עמ' 13-1 (מבוא).
8. י' פליקס, "על העץ והיער בנופה הקדום של הארץ", טבע וארץ , ח (תשכ"ו), עמ' 74-71.
9. י' פליקס, "סנה, עצי שטים ומן", בתוך: סיני (ג' גבירצמן ואחרים עורכים), תל אביב תשמ"ז, א, עמ' 533 – 535.
10. י' רוזנסון, "ששה עצים במקורות - רמזים לגבי תפוצה וסביבות גידול, רתם, 22 (תשמ"ז), עמ' 67- 89.
11. י' רוזנסון, "'כי יער הוא ובראתו והיה לך תצאתיו' - היער בחבלי ההר ומקומו במקרא", שומרון ובנימין, ג, (ז"ח ארליך עורך), עפרה תשנ"ג, עמ' 27-13.
12. י' רוזנסון, "על מעמדם המשפטי והמוסרי של בעלי החיים – הערה אקולוגית", בד"ד, 8 (תשנ"ט), עמ' 92-77.
13. א"א שמש, "ה'ברדלס' שבספרות חז"ל: פרק ב'גיאוגרפיה' של זיהוי", מועד, יד (תשס"ד), עמ' 68 – 80
14. א"א שמש, "הנרי בייקר טריסטרם חוקר עולם הטבע המקראי – שיטות זיהוי,מחקר ופרשנות בספרו 'יומן מסע'", שנתון לחקר המקרא והמזרח הקדום, כא (תשע"ב), עמ' 285 – 325

**הנחיות כלליות לכתיבת העבודה**

הצגה וניתוח של המקורות באופן שיטתי: מקרא, משנה, תוספתא, תלמוד,

ספרות יוון ורומא.

מקורות מאוחרים יותר.

נא להעזר בפרויקט השו"ת

במידת האפשר לנסות למיין את החומר לנושאים שונים:

תפוצה בארץ, מבנה הצמח/בע"ח וחלקי גופם, מינים שונים, גידול בתרבות, תוצרת ושימושים, נזק ותועלת, סמל ומשל ועוד.

זיהוי בהתאם לעקרונות הבאים:

תיאור מורפולוגי

התאמה לבית הגידול

פילולוגיה ואטימולוגיה

זיהוי ע"פ תרגומים ופרשנות

1) להתחיל בתרגומים (השבעים, וולגטה, ארמיים, רס"ג)

2) זיהוי בספרות חז"ל (תלמוד בבלי, ירושלמי ומדרשים) וימי-הביניים: מילונאות (ספר השרשים לאבן ג'נאח ורד"ק, הערוך לר' נתן בן יחיאל) פרשני המקרא והתלמוד: רס"ג (חובה) רש"י, א"ע, הרמב"ם, רמב"ן, ר' עובדיה מברטנורא ועוד).

3) זיהוי בקרב החוקרים המודרנים:

1. צמחים: לעף, פליקס, הראובני, פלדמן, צ'יזיק ועוד.
2. בע"ח: אהרני, פליקס, בודנהיימר, ביליק, דור ועוד.

דיון ומסקנות – לסכם את כל הצעות הזיהוי השונות באופן סכימטי ולהציג את סבירותם – התייחסות למסורות זיהוי.

לבסוף לתאר את המועמד/ים העיקריים לזיהוי:

1) שם הצמח/בע"ח: בעברית ובלטינית, שם המשפחה; השם הערבי ושמות נוספים.

2) תיאור הצמח/בע"ח: (חלקי גופם, אזור גידולם ועוד).

3) תמונה: צמחים מהפלורה פלסטינה (Flora Palaestina) ובע"ח מכל מקור אחר.

 ביבליוגרפיה